Zhang Heng

Zhang Heng (forenklet kinesisk: 张衡; tradisjonell kinesisk: 張衡; pinyin: Zhāng Héng; Wade-Giles: Chang Heng født år 78 i Nanyang i provinsen Henan i Kina, død 139 i Luoyang i Henan) var en kinesisk matematiker og astronom. 

Zhang fikk raskt ry som en stor vitenskapsmann og trådte i en alder av 38 år inn i regjeringens tjeneste. Han gjorde raskt karriere og ble under keiser Liu Hu (Han Andi) minister og sjefsastronom. I 123 innførte han på keiserens vegne en kalenderreform, som hadde som mål å restituere månedene med årstidenes gang.

Zhangs kosmologiske verdensbilde baserte seg på en sfærisk forestilling av himmel og jord, med jorden i sentrum. 

Zhang Heng fant opp et seismoskop for å registrere jordskjelv. En kule falt ut av munnen til en drage og ned i munnen til en frosk når et jordskjelv inntraff, noe som laget en høy lyd som vekket keiseren.

Hans kompromissløse innstilling i visse historiske og kalendariske spørsmål førte til at han kom til å bli betraktet som en kontroversiell person, noe som forhindret at han ble offisiell hoffhistoriker.

Litteratur
 Rafe de Crespigny: A Biographical Dictionary of Later Han to the Three Kingdoms (23-220 CE). Leiden: Koninklijke Brill. 2007 ISBN 9004156054.

Kategori:Kinesiske matematikere
Kategori:Kinesiske oppfinnere
Kategori:Kinesiske astronomer
Kategori:Kartografer
Kategori:Personer fra Nanyang
Kategori:Fødsler i 78
Kategori:Dødsfall i 139
Kategori:Artikler i astronomiprosjektet